सदनमा धेरैजसो सदस्यहरू विषयवस्तुभन्दा बाहिर बहकिएर बोल्ने गरेका छन् । सभामुखले तोकेको समयमा भनाइ पूरा गर्ने निकै कम छन् । सांसदलाई बोल्न तोकिएको समय सकिन लाग्दा पहेंलो बत्ती बल्छ । त्यसपछि सभामुखले भनाइ छोटयाउन आग्रह गर्छन् । सभामुखले माइकबाटै ‘समय सकियो’ भन्दा पनि बोलिरहने क्रम नरोकिएपछि उनी पछिल्लो समय माइक नै अफ गरिदिन बाध्य भएका छन् । सभामुखले बैठकमै सदस्यहरूले तोकिएभन्दा बढी समय लिएकाले माइक अफ गर्नुपरेको जानकारी नै गराएका थिए ।
